Drawwers: Bloedalkoholtoets is betyds gedoen | Nuus24
Tragiese verwikkeling in moord op drawwers
Johannesburg – 'n Bloedalkoholtoets wat op 'n motoris, wat na bewering vyf drawwers in Midrand omgery het, is betyds geneem, het die metropolisie Dinsdag gesê."Ons is vol vertroue dat die bloed binne die vereiste twee ure getrek is," het hoofsupt. Wayne Minnaar, woordvoerder van die Johannesburgse metropolisie, gesê.Hy het reageer op 'n berig in The Times dat polisiebeampes op die ongelukstoneel versuim het om bloed binne die voorgeskrewe twee ure te trek.Volgens berigte was Sibusiso Langa, 'n ingenieur, vermoedelik dronk toe hy met sy Mercedes-Benz in die drawwers geploeg het. Die drawwers het voorberei vir die Soweto Marathon.The Times het berig daar was verwarring oor onder wie jurisdiksie die saak val. Midrand is tussen Johannesburg en Pretoria en dít het 'n vetraging veroorsaak.Minnaar het gesê Dinsdag se berig is weens verwarring omdat die saak twee nommers het.Een is van die Hillbrow-polisiekantoor waar die bloed getrek is, en een van die Olievenhoutbosch-polisiekantoor wat naby die ongelukstoneel geleë is."Ons is vol vertroue dat die saak nie belemmer sal word nie," het Minnaar gesê.Langa het in Midrand-landdroshof verskyn op vyf aanklagte van moord, een van poging tot moord, een van dronkbestuur en is op borgtog van R80 000 vrygelaat.Hy het Amerikaanse en Suid-Afrikaanse burgerskap en sy paspoort is afgeneem.– Volg Nuus24 op Twitter
Lees meer oor: padveilgheid | ongelukke VOLGENDE OP NUUS24X
Dit is die anc jeugliga se werk hierdie...hulle wil mos die stad onregeerbaar maak omdat hulle nie aan bewind is nie...red nou 'n land met so 'n nasie...red 'n land...